projecte-aina/catalan_government_crawling huggingface dataset:
L'abús del consum de drogues, sobretot entre diversos grups de població especialment vulnerables, ha originat problemes sanitaris i socials que plantegen diversos reptes institucionals.
Des del Departament es financen i planifiquen serveis socials de prevenció i reinserció per a persones amb drogodependències i/o altres addiccions.
El Departament de Salut coordina les prestacions i les gestionen els ens locals i les entitats d'iniciativa social.
El Departament gestiona el servei de tutela, un servei social especialitzat que duen a terme les entitats tutelars a partir d'un nomenament judicial, quan l'entorn familiar d'una persona incapacitada no se'n pot fer càrrec o el jutge considera que no és idoni que se'n faci.
El servei de tutela té com a objectiu la protecció integral de les persones incapacitades judicialment tant pel que fa a la seva persona com al seu patrimoni.
El programa s'adreça a joves d'entre 14 i 29 anys residents a Catalunya.
Termini de preinscripció: a partir del 25 de juny a les 16h.
Els/les joves poden fer la inscripció directament per mitjà del portal de reserves.
Termini per sol·licitar l'acreditació i/o la provisió de serveis: del 19 de juny al 10 de juliol, ambdòs inclosos (DOGC 8157, publicat el 18/06/2020)
En aquest tràmit es pot sol·licitar el reconeixement com a escola de formació del PFAVC, la modificació de les dades i/o la baixa de les escoles que en formen part, demanar el reconeixement, l'autorització i/o la baixa de cursos, presentar la memòria anual de les escoles i la notificació de l'alumnat participant.
S'ha implementat la presentació de sol·licituds per internet a través d'un formulari específic.
També s'han actualitzat els formularis presencials (català i castellà).
S'han publicat al DOGC tres ordres mitjançant les quals el termini de justificació de les subvencions per a projectes pluriennals de la convocatòria ordinària de subvencions per a entitats de 2015, tots els projectes de la convocatòria 2016 i les actuacions de la convocatòria de subvencions per a entitats per atendre famílies en situació de vulnerabilitat social 2016, s'amplia fins el 6 d'abril de 2017, inclòs
Al DOGC 7315 s'han publicat tres ordres per ampliar el termini de justificació pel que fa a diferents convocatòries de subvencions que concedeix el Departament.
El nou termini per poder dur a terme la presentació del compte justificatiu finalitzarà el 6 d'abril de 2017 i les justificacions afectades per aquesta modificació són:
Amb aquesta amplicació del termini de la justificació es dona resposta a una incidència tècnica que va causar que no es pogués disposar del compte justificatiu en la data que estava previst.
La protecció de les persones en situació de dependència, un col·lectiu de població cada cop més important a causa dels canvis demogràfics i socials, s'ha convertit en un repte ineludible per als poders públics, i el desenvolupament de polítiques per a la promoció de l'autonomia personal ha esdevingut una de les prioritats en matèria de política social tant a Catalunya com a la resta d'Europa.
En aquest sentit, l'entrada en vigor, el 2007, de la llei estatal coneguda popularment com Llei de la dependència va dotar el Sistema públic de serveis socials del marc normatiu necessari per regular l'atenció i les prestacions a aquest col·lectiu.
El Departament posa a l'abast informació i recursos que responen tots els dubtes en relació amb les situacions de dependència tant de la ciutadania com del personal cuidador o professionals del sector.
També informa sobre les actuacions que duu a terme en aquest àmbit.
Troba aquí tota la informació sobre atenció social a Catalunya.
Descobreix els recursos, les prestacions, les activitats i els equipaments disponibles
sobre la tramitació de la facturació i del pagament dels serveis prestats per part d'entitats o persones proveïdores de la Xarxa de Serveis Socials d'atenció pública de la Direcció General de l'Autonomia Personal i la Discapacitat
La Generalitat de Catalunya té la responsabilitat de defensar els drets de les persones menors d'edat (totes aquelles que no han fet divuit anys) i de mirar per l'interès i el benestar de tota la infància i l'adolescència, amb una atenció especial a la població vulnerable.
Des del Departament s'articulen diversos serveis per garantir la protecció de les persones menors i la prevenció de les situacions de risc, per augmentar la participació d'infants i adolescents com a ciutadans i també per impulsar actuacions que promocionin el seu benestar i la seva qualitat de vida.
El Departament impulsa diverses accions per promoure la lluita contra la pobresa i la inclusió social que es concreten en serveis i recursos destinats a prevenir els factors d'exclusió social i a lluitar-hi en contra i a facilitar les eines necessàries per aconseguir una societat més cohesionada i justa.
L' exclusió social es defineix com "el resultat d'un procés dinàmic d'acumulació i combinació de factors diversos de desavantatge, vinculats a diferents aspectes de la vida personal, social, cultural i política dels individus".
Les polítiques d'inclusió i cohesió socials tenen en compte que la integració social d'una persona n'exigeix el reconeixement i l'acceptació en els àmbits econòmic, laboral, social i comunitari, i en els de la ciutadania i la participació.
Tot i així, els processos de canvi social i la crisi econòmica han modificat els perfils i els límits de la vulnerabilitat i l'exclusió social.
La crisi actual ha posat de manifest la pobresa i les situacions d'exclusió que viuen moltes persones.
Per tant, calen mesures de resposta immediata dirigides a les persones que pateixen situacions greus de pobresa, situacions de clar desavantatge econòmic i social respecte a la resta de persones del seu entorn.
Alhora, aquestes mesures no poden substituir actuacions ni estratègies estructurals que responguin a la complexitat i a les causes múltiples de les situacions de pobresa i vulnerabilitat.
Cal identificar els punts febles del sistema de protecció social i determinar les modificacions que s'haurien de dur a terme per millorar la resposta a la ciutadania i optimitzar els recursos disponibles.
S'han de prioritzar les accions a emprendre, però sobretot cal una harmonització millor dels serveis i les prestacions existents, i una gestió més àgil, pròxima i eficient, fonamentada en una informació comuna, fiable, actualitzada i accessible per abordar la lluita contra la pobresa des de tots els seus àmbits d'actuació.
Els canvis demogràfics experimentats en els darrers anys, l'augment de l'esperança de vida i la disminució de la natalitat han provocat un increment molt significatiu del pes social de les persones grans a la nostra societat.
Aquest increment ha vingut acompanyat d'una major diversitat del col·lectiu de persones grans pel que fa a l'edat, la salut i la situació social, i de la introducció d'un nou discurs: el de les persones grans actives.
Amb l'objectiu d'atendre aquesta diversitat, la Generalitat respon a un ampli ventall de necessitats a través del Sistema de serveis socials de Catalunya, que ha fet un salt endavant amb l'aprovació, a l'octubre de 2007, de la nova Llei de serveis socials i l'impuls a iniciatives que promouen la participació de la gent gran, la defensa dels seus drets i la sensibilització social, com la creació de l'Oficina de la Gent Gran Activa, el Consell de la Gent Gran de Catalunya o la celebració del Dia Internacional de la Gent Gran i del Congrés Nacional de Gent Gran, entre altres actuacions.
Amb la finalitat de donar suport, protecció, assessorament i informació a les famílies, el Departament impulsa l'edició de guies sobre prestacions, ajuts i serveis; promou activitats formatives per a pares i mares amb el programa "Créixer en família"; dóna suport a la celebració del Dia Internacional de les Famílies; està compromesa amb el desenvolupament de programes i serveis contra la violència familiar, i afavoreix el gaudi del lleure compartit en família.
També té en compte la diversitat actual de les unitats familiars.
En aquest sentit, el Decret de desplegament parcial de la Llei 18/2003 de suport a les famílies defineix, per primera vegada, la condició de família monoparental.
Podem definir el civisme com el conjunt de valors i actituds positives que té el ciutadà en la relació que manté amb la seva comunitat i amb la societat en què s'integra.
Implica el coneixement dels drets i deures socials i estableix, per tant, una manera positiva de comportar-se segons la qual el ciutadà respecta unes normes de conducta i d'educació.
La virtut civil (o l'ètica) de la ciutadania és fonamental per a l'existència d'una societat justa, on prevalen els valors de la llibertat, la justícia i la comunitat.
El Departament impulsa i gestiona actuacions d'observació i anàlisi com són: els processos de participació per detectar els valors de la societat catalana; l'Enquesta de civisme i valors i l'Observatori de Civisme i Valors.
També promou el reconeixement del civisme mitjançant la convocatòria anual dels Premis de Civisme.
Així mateix, duu a terme actuacions de foment i consolidació del civisme i els valors.
Aquestes actuacions es porten a terme amb l'objectiu de generar polítiques públiques que promoguin el civisme, millorin la relació entre els ciutadans i fomentin el respecte als valors de la societat catalana.
L'Institut Català de l'Acolliment i de l'Adopció (ICAA) es va crear per la Llei 13/1997, de 19 de novembre (modificada per la Llei 14/2010 i la Llei 11/2011).
La finalitat primordial de l'Institut és contribuir a potenciar una política global d'adopcions i d'acolliment simple en família aliena, d'agilitzar els processos de valoració de la idoneïtat de les persones o famílies que opten per l'acolliment o per l'adopció, i de tramitar, quan correspongui, l'adopció internacional.
En l'àmbit de l'adopció internacional, l'ICAA és l'organisme competent a Catalunya.
L'Institut facilita tota la informació relativa a les adopcions i als acolliments per mitjà del web que esteu consultant.
D'altra banda qui ho desitgi, pot recollir presencialment en les dependències de l'ICAA i en format paper tota aquesta mateixa informació que consta al web.
Abans de presentar qualsevol sol·licitud d'adopció cal posar-se en contacte prèviament per telèfon o enviant un missatge a [EMAIL] ) amb l'ICAA per tal de concertar dia i hora per assistir a una sessió informativa on s'exposen els diferents procediments a seguir en funció del tipus de sol·licitud que es desitja presentar.
L'exposició versa sobre els aspectes administratius i tècnics, també hi ha un espai per resoldre els possibles dubtes plantejats pels assistents.
Actualment cada unitat familiar pot presentar com a màxim dues sol·licituds d'adopció.
Amb relació a l'acolliment familiar, l'ICAA organitza sessions informatives per a totes les famílies que estan interessades a oferir-se com a acollidores.
En aquestes sessions s'exposen els diferents programes d'acolliment familiar, la tipologia d'infants susceptibles de ser acollits, així com el procés que segueixen tots els oferiments per ser família acollidora.
La informació, tant pel que fa a l'adopció com a l'acolliment, s'ofereix també de manera individual en aquelles situacions que ho requereixin.
Data d'actualització: 8/09/2020
Termini d'inscripció: 10 de setembre de 2020.
El Departament, a través de la Direcció General d'Acció Cívica i Comunitària, du a terme diversos programes que treballen per a la inclusió i cohesió social del país.
En aquest sentit, es promouen les actuacions de participació ciutadana, l'accés a les tecnologies de la informació i la comunicació per part de tothom, alhora que es lluita contra els factors d'exclusió social i es faciliten les eines necessàries per aconseguir una societat més cohesionada i més justa.
D'altra banda, la Generalitat de Catalunya té competència exclusiva en matèria d'associacions i voluntariat.
En aquest sentit, el Pla Nacional de l'Associacionisme i el Voluntariat és el document que determina els eixos, les línies estratègiques, els objectius i les mesures envers l'associacionisme i el voluntariat per al període 2008-2011.
La finalització de la vigència del PNAV a inicis del 2012 i la voluntat del govern -compartida amb el sector- d'assegurar aquest marc de treball com a espai i eina de treball per i amb el món associatiu i de voluntariat va dur el govern a aprovar-ne la seva pròrroga fins a l'aprovació de la futura llei de voluntariat, tal com recull l'Acord de Govern de 13 de novembre de 2012.
Des del Departament es pretén enfortir el treball amb els sectors de voluntariat que tenen un contacte especialment estret amb el sector públic mitjançant el Consell de l'associacionisme i el Voluntariat i Xarxanet.org.
En matèria d'associacionisme i voluntariat, es promou sobretot l'assessorament a entitats i la formació, mitjançant serveis d'assessorament gratuïts i el Pla de formació de voluntariat de Catalunya (PFVC), per tal d'ajudar-les a millorar la seva gestió.
L'accessibilitat universal s'entén com el conjunt de característiques que fan possible que un entorn, bé, servei o mitjà pugui ser utilitzat per al màxim nombre de persones en condicions de confort, seguretat i igualtat.
Un entorn dissenyat per a tothom suposa un benefici per al conjunt de la societat, atès que totes les persones són susceptibles de tenir limitacions o condicionants en algun moment de la vida.
Alhora, esdevé un element fonamental per a la consecució d'una societat basada en la igualtat de drets i d'oportunitats; dota els ciutadans d'autonomia i els proporciona mitjans per desenvolupar una vida social i laboral activa.
En aquest apartat podeu accedir a informació relacionada amb les actuacions que el Departament promou en els àmbits de l'accessibilitat universal i els productes de suport.
Òrgan col·legiat de participació externa i de consulta que assessora i informa el Govern en matèria de l'accessibilitat, proposa criteris actuació, fomenta les actuacions en matèria de promoció de l'accessibilitat i avalua el grau de compliment de la Llei 13/2014 i els avenços produïts en la matèria.
Adreça, horari, telèfon i formulari per contactar amb els organismes relacionats amb l'accessibilitat universal i l'autonomia personal.
L'accessibilitat universal implica que qualsevol persona pugui disposar i utilitzar les infraestructures i els serveis o productes en igualtat de condicions, independentment de la seva condició física, psíquica o sensorial.
Aquest concepte és aplicable a dues formes bàsiques d'activitat humana: la mobilitat i la comunicació.
Totes dues poden estar subjectes a limitacions com a conseqüència de l'existència de barreres.
L'autonomia és la capacitat de controlar, afrontar i prendre, per iniciativa pròpia, decisions personals sobre com viure d'acord amb les normes i preferències pròpies, així com de desenvolupar les activitats bàsiques de la vida diària.
Les barreres arquitectòniques són tots aquells impediments o obstacles físics que dificulten o impedeixen la llibertat de moviment de les persones.
N'hi ha de tres tipus: urbanístiques (a la via pública), d'edificació pública o privada i del transport.
Disseny de productes i entorns aptes per a l'ús del major nombre de persones possible, sense necessitat d'adaptacions ni d'especialitzacions.
S'entén per mobilitat el conjunt de desplaçaments que les persones han de fer per motius laborals, formatius, sanitaris, socials, culturals o de lleure, o per qualsevol altre.
La promoció de l'accessibilitat en l'àmbit de la mobilitat comporta la supressió de barreres arquitectòniques.
És la limitació de la mobilitat d'una persona a causa d'una discapacitat física (motriu o sensorial), una discapacitat intel·lectual, l'edat o qualsevol altra circumstància que causi una dificultat manifesta per utilitzar transports públics col·lectius.
S'acredita oficialment mitjançant un barem dins la valoració i qualificació del grau de la discapacitat, emesa pels equips multiprofessionals de valoració i orientació (EVO).
Qualsevol producte (incloent dispositius, equipament, instruments, tecnologia i programari) fabricat especialment, o disponible en el mercat, per prevenir, compensar, controlar, mitigar o neutralitzar deficiències, limitacions en l'activitat i restriccions en la participació.
Davant de la situació de vulnerabilitat econòmica en què es troben moltes famílies arran de la crisi sanitària derivada de la COVID 19, el Govern de la Generalitat ha previst una dotació pressupostària de 20 milions d'euros per a despeses de primera necessitat i amb la finalitat de pal·liar aquesta situació.
La prestació consistirà en un ajut extraordinari per a la sostenibilitat econòmica de les famílies a Catalunya per un import de dos-cents euros, en un pagament únic, amb l'objectiu de facilitar l'adquisició de productes d'alimentació, farmàcia i altres subministraments bàsics.
La prestació s'adreça a persones treballadores (persones físiques) que tinguin càrregues familiars i es trobin en algun dels supòsits següents:
El termini per presentar les sol·licituds comença el dijous 30 d'abril i restarà obert fins a l'exhauriment de la dotació pressupostària destinada a la prestació.
Cada unitat familiar té dret a una sola prestació extraordinària per subministraments bàsics.
Aquest ajut serà compatible amb la percepció de qualsevol altre ajut o prestació concedit per altres administracions, ens públics o privats.
La persona interessada haurà de presentar la sol·licitud per internet i es resoldrà en el termini de 7 dies hàbils.
Un cop atorgat l'ajut, el pagament es farà, mitjançant transferència bancària, en un màxim de 7 dies hàbils.
Els ajuts s'atorgaran fins a l'exhauriment de la dotació pressupostària.
S'ha publicat la resolució en què s'adopten una sèrie de mesures extraordinàries que fixen les condicions amb les que es podran desenvolupar les activitats d'educació en el lleure en què participen menors de 18 anys mentre duri la situació provocada per la COVID-19.
L'objectiu és doble: d'una banda, es vol assegurar que les activitats de lleure educatiu es puguin dur a terme amb les garanties de seguretat adequades, tant per als infants i adolescents com per a les persones que en tenen cura.
D'altra banda, es pretén facilitar el màxim possible la programació i preparació d'aquestes activitats per part de les entitats organitzadores i promotores.
S'han definit un seguit de línies generals que han d'aplicar, durant el context excepcional actual, les entitats organitzadores i promotores.
Aquestes mesures es poden trobar al document " Criteris generals per a l'organització de les activitats de lleure educatiu estiu 2020 " i als protocols específics que el desenvolupen.
Accés a la resolució TSF 1198/2020, de 2 de juny per la qual s'adopten mesures extraordinàries destinades a les activitats d'educació en el lleure en les que participen menors de 18 anys, per reduir riscos de propagació de la COVID-19
La Xarxa de Serveis d'Atenció Integral LGBTI es manté activa durant el confinament per seguir donant resposta a situacions de discriminació i a qualsevol necessitat d'acompanyament, suport o informació en relació a la diversitat sexual i de gènere.
L'atenció es manté activa o per correu electrònic.
En cas d'emergència cal trucar al 112.
El Departament de Treball, Afers Socials i Famílies, seguint les instruccions del Departament de Salut, ha pres les següents mesures en relació amb el coronavirus:
D'altra banda, recordem que divendres passat es van acordar amb patronals i sindicats uns documents de prevenció i de maneig de casos o sospites de contagi als centres.
Les principals recomanacions a les residències són:
Recordem que dilluns el nostre Departament va acordar amb patronals i sindicats, en el si del Consell de Relacions Laborals de Catalunya, un document de recomanacions a empreses i persones treballadores sobre el coronavirus > https://treballiaferssocials.gencat.cat/ca/actualitat/nota-premsa/?id=383793
El Departament de Treball, Afers Socials i Famílies vol agrair enormement l'esforç que els professionals de tots serveis d'atenció a les persones, siguin de l'àmbit d'Afers Socials com de Treball, estan fent aquests dies en la situació d'emergència que vivim pel coronavirus.
Seguint les instruccions del Departament de Salut, el Departament ha pres la següent mesura:
A partir de dilluns, tancament de tots els centres de dia per a gent gran.
S'identificarà, a través dels centres de dia, totes les persones en situació de vulnerabilitat que necessitin continuïtat d'atenció a la seva llar, tenint en compte els criteris següents:
- Persones en situació de dependència que viuen soles i no tenen suport familiar.
- Persones en situació de dependència que, tot tenint suport familiar, aquest es pot considerar insuficient.
Per a totes aquestes persones vulnerables s'activa el servei d'atenció domiciliària (SAD) i d'àpats d'acord amb el circuit que estableix cada territori en funció de la intensitat de l'atenció al domicili que les persones necessiten i el nombre d'àpats diari.
És a dir, les persones que no podran accedir a un centre de dia a partir de dilluns tindran cobertes les seves necessitats d'atenció i de menjar a través del SAD que es veurà ampliat i reforçat.
El Departament de Treball, Afers Socials i Famílies assumirà tot el sobrecost que tinguin aquests serveis que gestionen els ajuntaments o consells comarcals a través del contracte programa.
S'activaran circuits de coordinació territorial per a resoldre incidències de manera coordinada amb les entitats que gestionen el SAD, els ajuntaments i consells comarcals (les àrees basques de serveis socials) i els serveis territorials del Departament de Treball, Afers Socials i Famílies.
Els professionals del SAD que faran l'atenció domiciliària seguiran els protocols de protecció davant del coronavirus així com el protocol de maneig de casos acordat amb el Departament de Salut.
Trobareu tota la informació i materials del Departament de Salut al web http://canalsalut.gencat.cat/coronavirus.